 Ayatullah Udhma Khamenei ameendelea kusema: Kuna wakati fulani baadhi ya watu humu ndani ya nchi walikuwa wanayakuza sana madhara na matatizo yatokanayo na vikwazo kama ambavyo katika kipindi fulani pia zimekuzwa kupindukia athari za kuondolewa vikwazo hivyo, wakati ambapo hadi hivi sasa hakuna lolote lililotokea kwenye uwanja huo na kama hali itaendelea hivi hivi, basi hakuna lolote la maana litakalotokea katika siku za usoni. 